CELEX: 22016D0517
Language: mt
Date: 2015-02-25 00:00:00
Title: Deċiżjoni tal-Kumitat Konġunt taż-ŻEE Nru 29/2015 tal-25 ta' Frar 2015 li temenda l-Anness XVII (Proprjetà Intellettwali) tal-Ftehim ŻEE [2016/517]

7.4.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 93/44
               
            DEĊIŻJONI TAL-KUMITAT KONĠUNT TAŻ-ŻEE
      Nru 29/2015
      tal-25 ta' Frar 2015
      li temenda l-Anness XVII (Proprjetà Intellettwali) tal-Ftehim ŻEE [2016/517]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2012/28/UE tal-Parlament Ewropew u tal-Kunsill tal-25 ta' Ottubru 2012 dwar ċerti użijiet permessi ta' xogħlijiet orfni (1) għandha tiġi inkorporata fil-Ftehim ŻEE.
               
            
                  (2)
               
               
                  Għal raġunijiet prattiċi, l-atti elenkati taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA” fl-Anness XVII tal-Ftehim ŻEE jiġu nnumerati mill-ġdid.
               
            
                  (3)
               
               
                  Għalhekk, l-Anness XVII tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XVII tal-Ftehim ŻEE jiġi emendat kif ġej:
      
                  1.
               
               
                  Taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA”, il-punti 10 (ir-Regolament tal-Kunsill 92/C-138/01) u 11 (il-Komunikazzjoni mill-Kummissjoni tas-27 ta' Ottubru 1992) huma nnumerati mill-ġdid punti 1 u 2.
               
            
                  2.
               
               
                  Dan li ġej jiddaħħal wara l-punt 9h (id-Direttiva 2008/95/KE tal-Parlament Ewropew u tal-Kunsill):
                  
                              “10.
                           
                           
                              
                                 32012 L 0028: Id-Direttiva 2012/28/EU tal-Parlament Ewropew u tal-Kunsill tal-25 ta' Ottubru 2012 dwar ċerti użijiet permessi ta' xogħlijiet orfni (ĠU L 299, 27.10.2012, p. 5).
                              Id-dispożizzjonijiet tad-Direttiva, għall-finijiet ta' dan il-Ftehim, għandhom jinqraw bl-adattament li ġej:
                              
                                          (a)
                                       
                                       
                                          L-Istati EFTA għandhom jipparteċipaw fil-bażi unika ta' dejta onlajn aċċessibbli pubblikament stabbilita mill-Uffiċċju għall-Armonizzazzjoni fis-Suq Intern imsemmi fl-Artikolu 3(6). L-Istati EFTA għandhom jagħmlu tajjeb għall-ispejjeż tat-traduzzjoni fil-lingwa Iżlandiża u f'dik Norveġiża, f'każ li jkun meħtieġ.
                                       
                                    
                                          (b)
                                       
                                       
                                          Għall-Istati EFTA, id-data tal-applikazzjoni msemmija fl-Artikolu 8 tkun il-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 29/2015 tas-6 ta' Frar 2015.”
                                       
                                    
                        
            Artikolu 2
      It-testi tad-Direttiva 2012/28/UE bil-lingwa Iżlandiża u b'dik Norveġiża, li se jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fis-26 ta' Frar 2015, dment li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, il-25 ta' Frar 2015.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 299, 27.10.2012, p. 5.
      
         (*)  Rekwiżiti kostituzzjonali indikati